rlitschk/wikidir huggingface dataset:
Peptidase (Churzform vo Peptidbindigshüdrolase) si Enzüüm, wo Protein oder Peptid chönne spalte. Si si e Katalysator bi dr Hydrolyse vo Peptidbindige. Peptidase wärde hüfig au as Protease, Proteinase oder proteolytischi Enzüüm bezäichnet, bsundrigs wenn gröösseri Protein gspaltet wärde. Peptidase chömme in alle Gwääb und Zälle vo alle Organisme vor. Mä underschäidet zwüsche intrazelluläre und extrazelluläre Peptidase. Die intrazelluläre reguliere under anderem dr Ghalt an Protein in de Zälle, die extrazelluläre chömme vor allem im Verdauigsdtrakt vor, wo si bi dr hydrolytische Spaltig vo Naarigsmiddel hälfe. Si wärde in dr Industrii, dr Medizin und as Forschigswärkzüüg in dr Biologii iigsetzt. Mä cha sä in Detergänte finde und im Broot. Peptidase Nomenclature (änglisch) MEROPS - the peptidase database (änglisch)
Dr Siegfried Lehmann (* 24.Jänner 1955 z Lieberose) isch e dytsche Bolitiker (Bindnis 90/Di Griene). Syter anne 2006 isch er Abgordnete im Landdag vu Bade-Wirttebärg. Dr Siegfried Lehmann isch uf d Volks- un Hauptschuel z Radolfzell gange. No dr Schuel het er en Uusbildig zum Tächnische Zaichner bi dr Allweiler AG z Radolfzell gmacht. Noch em Zivildienscht 1976 bis 1977 z Singe het er vu 1977 bis 1980 Maschineböu an dr FH Konschtanz studiert. Zwai Johr lang het er as Sachverständige bim TÜV Baden gschafft, derno het er vu 1982 bis 1985 an dr Universitet Stuegert Fertigungstechnik uf Lehramt studiert. S Referändariat fir s Lehramt an berueflige Schuele het er 1985 bis 1987 gmacht. Syter anne 1987 isch er Lehrer fir Informationstächnik un Mathematik an dr Hontes-Gwärbeschuel z Singe. Syt 2000 isch er Studiediräkter un Fachberoter bim Oberschuelamt im Regierigsbresidium. Dr Siegfried Lehmann isch e Grindigsmitglid vu dr Griene anne 1979 gsii un het dr grien Kraisverband Konschtanz mitufböue. Vu 1983 bis 1986 isch er Mitglid vum erwyterete Landesvorstand vu dr Griene Bade-Wirttebärg gsii. Syter anne 1989 isch er Vorsitzer vu dr Gmaidsrotsfraktion vu dr Freie Griene Lischt im Gmaindstot vu dr Stadt Radolfzell. Syt 1994 isch er Mitglid vum
Molkeraam oder Sirteraam isch dr fetthaltigi Raam, wo mä überchunnt, wemm mä Molke zentrifugiert. In dr Molke het s öbbe 2–3 g Fett pro Liter, seer vil weeniger as in dr Milch. Bim dradizionelle Chääsmache blibt Sirteraam üübrig, wo s vil Chupfer din get. Dä förderet d Oxidation vo Fett; dorum wird Sirteraam, won eso gmacht wird, schnäller ranzig. Sirteraam wird näbe Milch und Raam, wo mikrobiell gsüürt worde si, bi dr Härstellig vo Suurraamangge verwändet. Agroscope – Butterungsrahm uf agroscope.admin.ch Käseherstellung uf schweizerkaese.ch Deutsche Butterverordnung §5. Archiviert vom Original am 24. September 2015; abgruefen am 17. Januar 2015.
Albumin (lat.: albus, „weiß“) ghööre wie d Globulin zur Grubbe vo de globuläre Protein. S Albumin sorgt im menschligen Organismus vor allem drfür, ass dr kolloidosmotisch Druck bestoot. Es bindet e Hufe Stoff, wo sust im Wasser nid lööslig si, an sich und macht sä eso lööslig. Albumin findet mä au in dr Milch, in Äier und im Wäize und Albumin-Homolog chömme in alle Chordadier vor. Albumin wird in dr Medizin verwändet zum dr Morbus Wilson z behandle. Es wird au as Dräägerstoff iigsetzt bi dr Diagnose vo Chräbs in Tumorgwääb. Kalkulation der Albuminbindung Deutsches Krebsforschungszentrum, Heidelberg
Globulin si Spiicherprotein vo Pflanze und Protein vom Bluetplasma vo de Dier. S Albumin isch s äinzige Bluetprotein, wo nid zu de Globulin ghöört. D Globulin ghööre zur Grubbe vo de Globuläre Protein. Si wärde vor allem in dr Lääbere bildet. Im Bluetplasma mache si öbbe 40 % vo alle Protein us, iiri Masse isch zwüsche 36 kDa und 1,3 MDa. Bi 60 °C wärde d Globulin zu Chlümpe und si wärde au dur Felligsmiddel denaturiert. Si wärde vo Enzüüm und dur Hydrolyse abbaut. Globulin si Äiwissstoff, wo im Wasser nid lööslig si, chönne aber mit verdünnte Nöitralsalzlöösige, wie z. B. Ammoniumsulfatlöösig, glööst wärde. Si häi e Hufe Funkzione, under anderem as Enzüüm, bim Reguliere vom pH-Wärt, as Energiiliferant, Dransporter und in dr Hämostase. Iiri Hauptufgoob isch aber in dr natürlige und dr erworbene Immunidäät gege Fremdkörper. Die immunologisch aktive Globulin wärde as Immunglobulin bezäichnet und in Plasmazälle sünthetisiert. Jeremy M. Berg, John L. Tymoczko, Lubert Stryer: Biochemie. 6 Auflage, Spektrum Akademischer Verlag, Heidelberg 2007. ISBN 978-3-8274-1800-5. Donald Voet, Judith G. Voet: Biochemistry. 3. Auflage, John Wiley & Sons, New York 2004. ISBN 0-471-19350-X. Bruce Alberts, Alexander Johnson, Peter Walter, Julian Lewis, Martin Raff, Keith Roberts: Molecular Biology of the
Choolehüdraat oder Saccharid bilde e biologisch und chemisch bedütsami Grubbe vo Stoff, wo vor allem d Zucker und d Sterkene drzue ghööre. As Brodukt vo dr Fotosünthese mache si dr grösst Däil vo dr Biomasse us. Mono-, Di- und Polysaccharid (u. a. Sterki) si zämme mit de Fett und Protein dr Mängi nooch dr grösst Däil vo dr Naarig, öb si verwärtbari oder nit-verwärtbari Ballaststoff sige. Näbe iirer zentrale Rolle as füsiologischi Energiidrääger spiile si as Stützsubstanz vor allem im Pflanzeriich und in biologische Signal- und Erkennigsbrozäss (z. B. wie sich d Zälle erkenne, Bluetgrubbe) e wichdigi Rolle. D Wüsseschaft, wo sich mit dr Biologii vo de Choolehüdraat beschäftigt, häisst Glykobiologii. D Monosaccharid (Äifachzucker, z. B. Druubezucker, Fruchtzucker), Disaccharid (Zwäifachzucker, z. B. Kristallzucker, Milchzucker, Malzzucker) und Oligosaccharid (Meerfachzucker, z. B. Raffinose) si wasserlööslig, schmöcke süess und wärde im ängere Sinn as Zucker bezäichnet. D Polysaccharid (Vilfachzucker, z. B. Sterki, Zellulose, Chitin) hingege si vilmol schlächt oder gar nit lööslig im Wasser und nütral im Gschmack. Thisbe K. Lindhorst: Struktur und Funktion von Kohlenhydraten. In: Chemie in unserer Zeit. Band 34, 2000, Nr. 1, S. 38–52. doi:10.1002/1521-3781(200002)34:1<38::AID-CIUZ38>3.0.CO;2-L Thomas K. Ritter und Chi-Huey Wong: Kohlenhydrate in der Antibiotikaforschung – ein neuer Ansatz
E Milchbrodukt oder Molkereibrodukt isch e Lääbesmiddell, wo hauptsächlig us Milch oder Milchbestanddäil (Milchäiwiss, Milchfett oder Milchzucker) bestoot. Drzue ghööre uf dr äinte Site Milcharte, wo d Milch underschiidlig behandlet wird, und uf dr andere Brodukt, wo mit Hilf vo Fermentazioon oder Extrakzion vo Bestanddäil us dr Milch gmacht wärde. Usser in dr Lääbesmiddelindustrii chömme Milchbrodukt au in dr Kosmetikahärstellig vor und in dr Diermast, und mit Kasein wärde au Kunststoff gmacht. Friedrich Kiermeier, Erika Lechner: Milch und Milcherzeugnisse (= Grundlagen und Fortschritte der Lebensmitteluntersuchung. Bd. 15). Paul Parey, Berlin u. a. 1973, ISBN 3-489-78814-1. Milcherzeugnisverordnung (PDF-Datei; 61 kB) vom Bundesministerium vo de Justiz und für Verbruucherschutz i Zämmenarbet mit de juris GmbH - www.juris.de
Choolestoffdioxid oder Chooledioxid isch e chemischi Verbindig us Choolestoff und Suurstoff mit dr Summeformle CO2. Wenn s in Wasser glööst isch säit men em vilmol – bsundrigs im Zämmehang mit chooledioxidhaltige Getränk – Cholesüüri, was ungnau isch. Choolestoffdioxid isch e unbrennbars, suurs, farb- und gruchloses Gas, wo guet in Wasser lööslig isch. Mit basische Metalloxid oder -hüdroxid bildet es zwei Arte vo Salz, wo men e Carbonat und Hydrocarbonat säit. Choolestoffdioxid isch e natürlige Bestanddäil vo dr Luft. Im Joor 2013 het s e middleri Konzentrazion vo 0,040 Volumebrozänt (400 ppm) ghaa. Die Konzentrazioon isch sit em Aafang vo dr Industrielle Revoluzioon gwaggse und wil s Chooledioxid e wichdigs Driibhuusgaas isch, warne Klimaforscher vor ere Klimakatastroofe. S Choolestoffdioxid entstoot, wenn choolestoffhaltigi Substanz vollständig verbrennt wärde. Im Organismus vo Lääbewääse isch s e Brodukt vo dr Zällatmig. Pflanze, Alge sowie mönggi Bakterie und Archaeä wandle Choolestoffdioxid dur Fixierig in Biomasse um. Bi dr Fotosünthese entstoot us anorganischem Choolestoffdioxid und Wasser Glucose. Choolestoffdioxid isch e wichdige Bestanddäil vom globale Choolestoffzüklus. Es cha toxischischi Uswirkige ha, aber d Konzentrazioon in dr Luft länge nid für daas und au nid wemm mä Glüürliwasser drinkt. Chooledioxid wird technisch vil aagwändet. In dr chemische Industrii wird
D Andrea Lindlohr (* 19. Februar 1975 z Königswinter) isch e dytschi Bolitikeri (Bindnis 90/Di Griene). Syter anne 2011 isch si Abgordneti im Landdag vu Bade-Wirttebärg. D Andrea Lindlohr isch z Erpel am Mittelrhy ufgwachse un het anne 1994 z Linz am Rhein s Abitur gmacht. Derno het si z Dibenga un z Leicester Bolitikwisseschaft un Soziology studiert. Vu 2002 bis 2011 het si fir di Grien Landdagsfraktion vu dr bade-wirttebärgische Grienen as Barlemäntarischi Beroteri fir Wirtschaft un Arbet, syt 2006 au für Energy, gschafft. Syt anne 1998 isch d Lindlohr Mitglid vu dr Griene. Vu 1998 bis 2002 isch si Mitglid vum griene Kraisvorstand im Landkrais Dingenga gsii un vu 2005 bis 2008 em Vorstand vum Kraisverband Stuegert. Syter anne 2003 isch si Mirglid vum Landesvorstand vu dr bade-wirttebärgische Griene. Bi dr Landdagswahl 2006 het si as landeswyt jingschti Kandidati im Wahlkrais Stuegert III kandidiert. Bi dr Bundesdagswahl 2009 het si im Bundesdagswahlkrais Esslenga kandidiert. Bi dr Landdagswahl z Bade-Wirttebärg 2011 isch si iber e Zwaitmandat im Landdagswahlkrais Esslenga in dr Landdag vu Bade-Wirttebärg gwehlt wore. Dert isch si stellverdrättendi Vorsitzeri vu dr Landdagsfraktion un wirtschaftsbolitischi Sprächeri un Sprächeri fir Böue un Wohne vu ihre Barteo. Wu d Mitglider
Saane chan folgendi Bedütig ha: Saane, en Näbedfluss vo de Aare, Schwiz Kleine Saane, en anderi Bezeichnig för d Saane oberhalb vom Zämefluss vo de La Glâne und de La Gérine i d Saane Saanebezirk, en Bezirk im Kanton Friburg, Schwiz Saâne, en Fluss i de Haute-Normandie, Frankrych Sa’ane, en Dialekt vom Makasae, enere Papua-Sproch z Osttimor Lueg au: Saanen (Begriffsklärung) Sane Sanne Sahne Keine Entwarnung für Kleine Saane Artikel i de Friburger Nochrichte vom 26. Februar 2008
Saanen, wo Alemannisch as Saane uusgsproche wört, chan folgendi Bedütig ha: Saanen, es Dorf un e Gmeind a de Saane im Kanton Bärn, Schwiz Bezirk Saanen, en ehemalige Amtsbezirk im Kanton Bärn, Schwiz Verwaltungskreis Obersimmental-Saanen, e Verwautigseinheit im Kanton Bärn, Schwiz Saanenmöser Lueg au: Saane (Begriffsklärig)
Èn Kalènder isch è Übbersicht übber diè Dääg, Wuchè un Mönet von èm Johr. È voaalteti Bezeichnung isch Johrwyser. S Wort „Kalènder“ entschtammt im lateinischè Calendarium (Schuldbuèch). Sell isch è Vozeichnis vo dè Kalendae gsi, dè jewyls èrschtè, uuszruèfendè (calare „uusruèfè“) Dääg vo dè antikè Mönet. A sèllè sin Darlehè uuszallt un Darlehensrüggfüürigè sowiè Zinsforderigè fällig. S git voschideni Kalèndersischteem, hüt isch wältwit übberwigend dè Gregorianische Kalender im Gebruuch. Kalender git s in voschidenè – drucktè, bebildertè, elegtronischè – Formè (sh. au Kalendarium). D Reglè zu dè Uffschtellig vom Kalendern sin vo aschtronomischè Gegèbèheitè (Mondphasè, Sunnèjohr) un entschprèchendè Kalenderberechnungè abgleitet. Diè wǜssèschaftlichi Kalenderkundi isch è Deilgebièt vo dè Aschtronomischè Chronology. Diè vorwǜssenschaftlichi Chunscht, Kalender z erschtellè, nennt mò Hemerology. D Kenntnis vo regèlmäßig stattfindendè Dyrwanderigè isch schu für diè früènè Jägerkulturè wichtig gsi. È Bewusstsy für johreszitlich un aschtronomisch sich widderholendi Ereignis, für entschprèchendi Zǜklè i sinèrè Umwält, hèt dè Mensch wòrschinli zimli früè ghaa. Dezu! ghörd dè Wechsèl vo Daag un Nacht sowiè d Mondphasè. Johreszitlich bedingti Klimaschwankigè hèn i dè Buèrèrei vo dè meischtè Wältregionè è bedütendi Rollè un hèn vo dè Menschè spôteschtens i dè Altschteizit wòrgnõ wörrè könnè. È Beobachtig vo dè Voänderungè am Nachthimmel sowiè
Da Krais Domleschg isch an ehmolagi Gebietsainhait vom Kanton Graubünda gsii. Er hät zämma mit da Krais Avers, Rhywald, Schams und Thusis da Bezirk Hinderrhy, ab 2016 d Region Viamala bildat. Da Sitz vom Kraisamt isch z Fürstenau gsii. Dur d Bündner Gebietsreform sind d Krais per 31. Dezember 2015 ufghoba worda. Da Krais Domleschg isch aber für überkommunali Ufgoba bis am 31. Dezember 2017 witer bestoh bliba. Da Krais hät sich us folganda Gmainda zämmagsetzt: Gmainda bis 2008 Gmainda bis 2014 2009: Feldis/Veulden, Scheid, Trans und Tumegl/Tomils → Tomils 2015: Almens, Paspels, Pratval, Rodels und Tomils → Domleschg Commons: Krais Domleschg – Sammlig vo Multimediadateie Jürg Simonett: Domleschg. In: Historisches Lexikon vo dr Schwiiz. «Gälbi Sita» vo da Stadt Fürstenau (Memento vom 14. Februar 2015 im Internet Archive) (mit da Adrässa vom Kraisamt und vom Kraisnotariat) uf fuerstenau.ch
De Anitta isch e König vo Kanis/Nesa (Kültepe) um 1730 v. Chr gsii (mittleri Chronologii). Er gelt as de ersti Grosskönig vo de Hethiter. S wichtigste Zügnis isch de Anitta-Teggscht (CTH 1) wo im 16.Jh.v. Chr. uf althethitisch gschribe woren isch und as de ältist hethitischi Teggscht gelt. Dezue chunnt no e Dolch, wo im Palast vo de Oberstadt vo Kanis gfunde woren isch. Er trait en akkadischi Inschrift: »Palast vom König Anitta« (É.GAL A-ni-ta ru-ba-im). Dodemti isch biwise, as de Anitta e historische König vo Kanis gsii isch. Au Uurchunde vo de altassyrische Handelskolonie us Alişar Höyük nenet de Anitta und dem si rabi simmiltim („de Groos vo de Stege“) Peruwa Kammaliya. De Anitta isch de Soo vom König Pitḫana von Kussara gsii. De het d Stadt Nesa eroberet, wo dozmool di s Handelszentrum vo Anatolie gsii isch. Wo de Anitta König woren isch, hett er Zalpa eroberet, e Stadt am Schwarze Meer. Drufabe hett de d Stadtt Ḫattusa bilageret und noch de erfolgriiche Iinaam d Stadt em Erdbobe gliichgmacht. Ahand vo archäologische Fünd cha die Zerstöörig is Joor 1728 v. Chr. datiert were. Denoo het er Kanis bifestigt und uusbaut und under anderem e Zoo und meriri Temple
Dr Peter Vogel (* 5. Februar 1942 z Bärn; † 12. Jänner 2015) isch e Schwyzer Zoolog gsii. Zue syne Forschigsschwärpinkt het d Suugerfamilie vu dr Spitzmyys (Soricidae) ghert. Dr Vogel isch z Bärn ufgwachse un isch scho as Chind Mitglid vu dr Bärnische Gsellschaft fir Vogelkund un Vogelschutz wore. Anne 1959 het er sy speteri Frau Lotti chänne glehrt, wun er 1966 ghyrote het. Im Johr 1965 het er fir d Schwyzer Zytschrift Sterna sy erschte Artikel mit em Titel Vorkommen und Brutnachweis der Dickschnabellumme, Uria lomvia, auf Vedoy, Lofoten gschribe. Vu 1966 bis 1970 het er an dr Universität Basel studiert, wun er mit ere Dissertation iber d Morphology un Ontogenese vu dr Spitzmyys zum Ph.D. promoviert het. In dr Zyt vu sym Studium het dr Vogel Praktika in Vogelschutzbiet in dr Schwyz, uf Sylt un z Norwege gmacht. Vum Spotjohr 1970 bis 1973 isch er Direktor vum Centre Suisse de Recherches Scientifiques z Abidjan in dr Elfebaikischte gsii. In däre Zyt het er di ekologische Brobläm vu tropische Chlaisuuger studiert, vor allem vu dr Zwärg-Otterspitzmuus (Micropotamogale lamottei). Vu 1973 bis 1979 het er as usseordelige Professor un vu 1979 bis 2007 as ordelige Professor an dr Universität
S Wältwirtschaftsforum (änglisch World Economic Forum, churz WEF) isch e gmainnitzigi Stiftig, wu ihre Sitz z Cologny im Kanton Gämf (Schwyz) het. D Stiftig isch vor allem bekannt fir ihre Johresdräffe, wu si alljohr z Tafaas im Kanton Graubinde veraastaltet. Bi däne Dräffe chemme international fierendi Wirtschaftsexpärte, Bolitiker, Intellektuälli un Schurnalischte zämme go iber aktuälli globali Froge z dischpetiere, näbe dr Wirtschaftsbolitik zelle do au Gsundhaits- un Umwältbolitik derzue. S Forum organisiert au s «Annual Meeting of the New Champions» z China un verschideni regionali Dräffe iber s Johr. Näbe dr Organisation vu däne Johresdräffe git s Forum Forschigsbricht uuse. Finanziert wird s Forum vu syne rund 1000 Mitglidsunternämme. S WEF isch anne 1971 vum dytsche Wirtschaftswisseschaftler Klaus Schwab grindet wore, wu dertemol Profässer an dr Universitet Gämf gsii isch. David Bornstein: How to Change the World: Social Entrepreneurs and the Power of New Ideas. Updated edition. Oxford University Press, Oxford u. a. 2007, ISBN 978-0-19-533476-0. Barbara Kellerman: Reinventing Leadership. Making the Connection Between Politics and Business. State University of New York Press, Albany NY 1999, ISBN 0-7914-4072-9. Mike Moore: A World Without Walls. Freedom, Development, Free Trade and Global Governance. Cambridge University Press, Cambridge 2003, ISBN 0-521-82701-9. Geoffrey Allen
Ich bin ein Star – Holt mich hier raus! (vylmol au Dschungelcamp gnännt) isch Reality-Show, wu uf RTL uusgstrahlt ewird. Syter anne 2004 het s bishär zeh Stapfle dervu gee. S Format stammt urspringli vu dr britische Show „I’m a Celebrity…Get Me Out of Here!” D Show lauft eso ab, ass zehn oder elf Lyt, wu mee oder weniger us em Färnseh bekannt sin, bis zue zwoo Wuche z Auschtralien in eme sogännte Dschungelcamp zämme läbe. Doderby stehn si unter ständiger Beobachtig dur Färnsehkamera, ähnli wie im Format Big Brother. Zyl vu dr Dailnämmer isch s d Gunscht vu dr Zueschauer z gwinne un eso lang wie meglig im Lager z blyybe, zum am Änd per Televoting zur „Dschungelkönigin“ bzw. zum „Dschungelkönig“ gwehlt z wäre. Doderby mien si sogännti „Dschungelprüfungen“ ablege, wu si zum Byschpel in Made yydunkt wäre oder gruusigi „Spyyse“ mien ässe, wie Hode oder läbigi Insekte. Mit dr Zyt wäre d Dailnämmer vum Publikum per Televoting us em Lager uusegwehlt bis am Änd im Finale dr Siiger feschtstoht. Rupert Sommer: IP Deutschland /„Mit Rückenwind ins neue Jahr laufen“, Interview mit Matthias Dang unter dem Titel-Aufmacher Dschungelkämpfer / Wie IP Deutschland-Chef Matthias Dang Ekel-TV zum Premium macht, in:
47.56017.5922Koordinate: 47° 33′ 36,4″ N, 7° 35′ 31,9″ O; CH1903: 611559 / 267721 S Huus «zum Kaiserstuel» isch e Woonhuus an dr Rhiigass 23 im Chläibaasel. Im Huus «zum Kaiserstuel» si Bedütig chunnt vor allem drvoo, ass dört emol d Humanistefamilie vo de Amerbachs gwoont het. 1477 isch dr Gründer vo dr Familie, dr Johannes Welker, us Amorbach im Odewald uf Baasel choo und het dr Biinaame Amerbach aagnoo. Er het sich im Chläibaasel an dr Oobere Rhiigass im Huus «zum Kaiserstuel» niidergloo und dört e Druckerei iigrichdet. Au won er spööter im Huus «zum Sässel» im Groosbaasel e nöijs Offizin ufdoo het, het er s alte im «Zum Kaiserstuel» nid ufgää. D Liigeschaft, wo au d Hüüser am Schoofgässli 6 und 8 drzuechoo si, isch e bedütende Geböidkomplex gsi. S Huus vo de Amerbachs isch, wie d Hüüser vo andere Baasler Druckheere, e Zentrum vom intellektuelle Lääbe vo dr Stadt gsi und Gest si ii und us gange. Äine von ene, dr Jakob Brun vo Herborn, het sich noch eme Bsuech scheniert, wil er e Fääler uf Latiinisch gmacht het, und het sich schriftlig entschuldigt. Wil si e son e schööni Bibliothek gha häi, häi d Amerbachs immer wider
D Marine Le Pen (* 5.Àuigscht 1968 in Neuilly-sur-Seine, àls rìchtiga Nàmma Marion Anne Perrine Le Pen) ìsch a frànzeescha Politikera, Präsidantin vu dr rachtsextremischta Pàrtei Rassemblement National. Sa ìsch d jìngschta vu da drèi Tächtra vum Jean-Marie Le Pen un vu sinera Ehefràui Pierrette Lalanne. Sa hàt Rachtwìssaschàft ìn dr Universität Panthéon-Assas z Pàris gstudiart, sa ìsch ànna 1992 Ààwàlt worra un hàt bis 1998 ìn dr Justiz-Bereich gschàft. Vu 1998 bis 2004 ìsch sa ìm Generàlrot vu Nord Pas-de-Calais gsìì. Zitter 2004 ìsch sa ìm Generàlrot vu dr Île-de-France. Àm 16. Janner 2011 ìsch sa, noh sim Vàter, d Präsidantin vum Front National worra (ìn dara Pàrtei ìsch sa mìt 67,5 % vu da Stìmma gwählt worra). Sa schiint ìm Üssah moderner às si Vàter, àwer sa verbreitet d gliicha rachtsextremischta Meinunga. Sa wott zum Beipiel dr Euro àbschàffa, sa kampft fer a Àbnamma vu dr Immigràtion un sa unterstìtzt mankmol Idee wo nìt ìm Ràhma vu-n'ra Demokratie gheera. Sa hàt sìch àn da frànzeescha Präsidantswàhla vu 2017 un àn dana vu 2022 ufgstellt un ìsch in beida bis àn dr zweita Tour ànakumma. Sa hàt dr Gschaftsmànn Franck Chauffroy ghirota, sa hàt mìt ìhm drèi Kìnder bikumma,
D Brigitte Lösch (* 3. Juli 1962 z Geislenge) isch e dytschi Bolitikeri (Bindnis 90/Di Griene). Vu 2001 is 2021 isch si Abgordneti im Landdag vu Bade-Wirttebärg gsii. D Lösch het anne 1981 am Michelberg-Gymnasium z Geislenge Abitur gmacht. Derno het si vu 1981 bis 1984 Sozialpedagogik an dr Beruefsakademy Stuegert studiert. Iber fufzeh Johr lang het si as Diplom-Sozialpedagogi in dr uffige Chinder- un Jugedarbet gschafft, vu 1992 bis 1997 as Beufdraiti fir Suchtprophylaxe bim Kraisjugedamt Geppenga. Vu 1997 bis 2001 het si as Barlemäntarischi Beroteri bi dr Grienen im Landdag gschafft un isch dert vor allem fir d Fraue-, Chinder- un Jugedbolitik zueständig gsii. Vu 1989 bis 1998 isch d Brigitte Lösch Mitglid im Gmaindsrot vu Geislenge gsii. Syter anne isch si Mitglid vu dr Griene. Vu 1996 bis 1998 isch si Kraisvorsitzeri vu dr Griene z Geppenga gsii un vu 2000 bis 2005 Kraisvorsitzeri vu dr Griene z Stuegert. Syter anne 2003 isch si Mitglid im Bresidium vum Bundesfrauerot vu Bindnis 90/Di Griene. Bi dr Landdagswahl 2001 isch si iber s Zwaitmandat im Wahlkrais Stuegert I in dr Landdag vu Bade-Wirttebärg gwehlt wore. Bi dr Landdagswahl 2006 isch si iber s Zwaitmandat im nämlige Wahlkrais widergwehlt wore.
47.5585927.595773Koordinate: 47° 33′ 30,9″ N, 7° 35′ 44,8″ O; CH1903: 611828 / 267554 Dr Caritas-Brunne befindet sich am Theodorskiirchblatz 7 im Chläibaasel. Er stoot nit under Dänggmolschutz und isch aber äins vo de Baasler Kulturgüeter, wo für d Region vo Bedütig si. Dr Brunne stoot im Innehoof vom Waisehuus, wo 1669 in dr ehemoolige Kartause iigrichdet worde isch. Dorum cha men en numme am Daag go bschaue. Ooben uf em Brunnestogg stoot d Caritas, wo sich um Kinder kümmeret. Die Figur stammt us em Joor 1677, dr Brunnedroog isch sithär usgwäggslet worde. Dr Brunne isch e Wärgg vom Binniger Stäihauer Balthasar Hüglin, wo in dr Stadt no anderi Brünne entworfe het wie, wi mä dänggt, dr Wääberbrunne in dr Stäine und dr Neptun-Brunne am Münsterblatz 14. Bim Vogel Gryff, wo jedes Joor im Januar stattfindet, daucht dr Wild Maa si Danneböimli in s kalte Wasser vom Caritas-Brunne und sprützt d Kinder, wo umestönde, drmit aa. François Maurer-Kuhn: Kunstführer Kanton Basel-Stadt, Büchler-Verlag, 1980, S. 146 Helen Vischer, Irène Zurkinden: Basel, Origo Verlag, 1956 Caritas-Brunnen uf brunnenfuehrer.ch Neu erstellter Neptunbrunnen bei der Theaterpassage uf altbasel.ch Helen Vischer, Irène Zurkinden (1956), op. cit.
47.5608347.593907Koordinate: 47° 33′ 39″ N, 7° 35′ 38,1″ O; CH1903: 611687 / 267803 S S Huus zum Lamm isch e historischs Woonhuus im Stiil vom Barock und befindet sich an dr Räbgass 16 im Chläibaasel. Es isch äins vo de Baasler Kulturgüeter, wo für d Region vo Bedütig si. Hüte isch en Alterszentrum vom Bürgerspiddaal Baasel din. Vom Huus zum Lamm wäiss mä us em Joor 1464 ass es e Wirtshuus gsi isch und ass es 1481 «zum Schoof» ghäisse het. 1510 isch s as «zum goldige Schoof» bekannt. In dere Zit isch s äins vo de Herewirtshüüser gsi. 1777 het dr Fassbinder Johann Rudolf Stickelberger d Liigeschaft kauft und s Huus lo baue, wo mä hüte no cha gsee, im Stiil vom Spoote Barock, schlicht und sümmetrisch mit ere seer schööne, monumentale Stääge, eme beschäidnige Portal und ere unuffelige bel étage. Es het drei Stöck und e Mansardedach. In dr zwäite Helfti vom nüünzääte Joorhundert isch s «Schoof» wider e Gasthuus worde und het «Hotel zum Goldige Lamm» ghäisse. 1917 het s die Freiwilligi Armepflääg as Altersasüül für 195‘000 Franke kauft und het s Zum Lamm mit em Huus zum Silberbärg grad nääbedraa an dr Utegass mit eme Middelbau